Bengkulu
Ti Bengkulu, historikal nga ammo a kas Bencoolen wenno Bencoolen ti Britaniko,[1][2] ket maysa kadagiti Probinsia ti Indonesia ken mabirukan daytoy idiay abagatan a laud nga aplaya ti Sumatra. Daytoy ket naporma idi 18 Nobiembre 1968 babaen ti panangisina ti dati a lugar ti Residensia ti Bengkulu manipud iti probinsia ti Abagatan a Sumatra (Sumatra Selatan) babaen ti Linteg Blng. 9 of 1967 ken natungpal idi babaen ti Regulasion ti Gobierno Blng. 20 idi 1968. Naiwarwaras kadagiti sumurok a 19,813 km2, daytoy ket beddengan babaen dagiti probinsia ti Laud a Sumatra (Sumatra Barat) iti amianan, ti Jambi iti amianan a daya, ti Lampung iti abagatan a daya, ti Abagatan a Sumatra (Sumatra Selatan) iti daya, ken ti Taaw Indiano iti amianan a laud, abagatan, abagatan a laud, ken laud.
Ti Bengkulu ket ti maika-25 a kadakkelan a probinsia babaen ti kalawa; daytoy ket nabingbingay kadagiti siam a rehensia ken ti naisina a siudad ti Bengkulu, ti kapitolio ken kadakkelan a siudad. Ti Bengkulu ket isu pay ti maika-26 a kadakkelan a probinsia babaen ti populasion idiay Indonesia. Segun ti pablaak babaen ti Badan Pusat Statistik, daytoy ket addaan iti maikasangapulo ket maysa a kangatuan iti Pagsurotan ti Panagrang-ay ti Nagtagitaon kadagiti probinsia, nga addaan idi iskor iti agarup a 0.744 in 2013. Babaen idi 2014, ti probinsia ket naipuesto a kas ti maika-28 a kangatuan iti dagup ti domestiko a produkto ken ti maika-20 a kangatuan iti kapaut iti biag iti 70.35 a tawtawen.
Dagiti nagibasaran[urnosen | urnosen ti taudan]
- ^ "A History on the Honourable East India Company's Garrison on the West Coast of Sumatra 1685–1825". Naala idi 10 Mayo 2016.
- ^ "Bencoolen (Bengkulen)". Naala idi 10 Mayo 2016.
Dagiti akinruar a silpo[urnosen | urnosen ti taudan]
Dagiti midia a mainaig iti Bengkulu iti Wikimedia Commons
Pakaammo ti panagbiahe idiay Bengkulu manipud iti Wikivoyage (iti Ingles)
min_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn